b'\n_START_ARTICLE_\nMikalojus Sapiega (1558)\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, Kodenio linijos atstovas, herbo \xe2\x80\x9eLis\xe2\x80\x9c savininkas. Minsko vaivados Bogdano Sapiegos (apie 1530\xe2\x80\x931593) ir Marinos Andrejevnos Kapustiankos (m. apie 1570) s\xc5\xabnus. Jaunesnieji broliai\xc2\xa0\xe2\x80\x93 Lietuvos pakancleris Povilas Steponas Sapiega ir Gomelio seni\xc5\xabnas Andrius Sapiega._NEWLINE_I\xc5\xa1silavinim\xc4\x85 gavo u\xc5\xbesienyje, nuo 1582 met\xc5\xb3 mok\xc4\x97si Bolonijos universitete, po ro Romoje (1586) ir Orleane (1587)._NEWLINE_Gr\xc4\xaf\xc5\xbeus \xc4\xaf t\xc4\x97vyn\xc4\x99 Mikalojus Sapiega 1588 metais buvo paskirtas Gardino pakamariu. 1596 metais va\xc5\xbeiavo su diplomatine misija \xc4\xaf \xc5\xa0vedij\xc4\x85, ginti Lenkijos karaliaus \xc5\xbdyguimanto III Vazos teises \xc4\xaf \xc5\xa0vedijos karaliaus sost\xc4\x85. 1603 metais buvo i\xc5\xa1rinktas opasiuntiniu \xc4\xaf seim\xc4\x85. Palaik\xc4\x97 glaud\xc5\xbeius kontaktus su Lietuvos did\xc5\xbeiuoju kancleriu Leonu Sapiega. _NEWLINE_1608-1609 metais gyd\xc4\x97si Ceplice-Slionske-Edruje ir Karlova-Varuose. Gr\xc4\xaf\xc5\xbeus 1611 metais gavo Minsako vaivados pareigyb\xc4\x99.V\xc4\x97liau buvo savo dvare Bockuose, Palenk\xc4\x97je, kur buvo u\xc5\xbesi\xc4\x97m\xc4\x99s turto problemomis. 1618 metais buvo paskirtas Naugarduko vaivada. 1620 metais buvo v\xc4\x97l i\xc5\xa1rinktas pasiuntiniu \xc4\xaf seim\xc4\x85. 1623 metais buvo paskirtas \xc4\xaf komisij\xc4\x85 deryb\xc5\xb3 d\xc4\x97l taikos, bet atsisak\xc4\x97 dalyvauti d\xc4\x97l blogo sveikatos stovio._NEWLINE_1632 metais Naugarduko vaivada Mikalojus Sapiega dalyvavo konvokaciniame seime ir Smolensko karo pasiruo\xc5\xa1ime. Ligotas Mikalojus Sapiega kariniuose veiksmuose pats nedalyvavo, bet nusiunt\xc4\x97 savo vyresn\xc4\xaf s\xc5\xabn\xc5\xb3 Tom\xc4\x85.'